اسلام آباد (اے پی پی) جہانی مالیاتی فنڈ(آئی ایم ایف) پارینے کہ اسٹیٹ بینک آف پاکستان (ایس بی پی) چنکا و نیامی درجہ نا کاروباری ادارہ غاتا شعبہ (ایس ایم ایز) اٹی 1900 ایس ایم اے تیٹی 123 ارب روپئی بشخانے۔ ایس ایم ایز ءِ وام تا فراوانی نا مسخت کاروبار ءِ مالی وسیلہ غاتیان بچفنگ و کارندہ غاتا روزگار نا رکھ ءِ۔ آئی ایم ایف نا تازہ انگا حوال نا رداٹ پاکستان مارچ 2020ءآن ہلیس کوویڈ۔ 19 نا منفی زہم تے کم کننگ کن جامع گام گیج کننگے۔ ایس ایم ایز ءِ 123 ارب روپئی نا آسان وام تا فراوانی آن بیدس حکومت نا پارت آ ایس بی پی نا گام گیج آتا رداٹ بینک آک تینا صارف آتیان 605 ارب روپئی نا وام تا ہلنگ ءِ ہم اسہ سال اکن پدبٹینے تانکہ ملک اٹی اقتصادی گچینی ءِ پائیدار کننگ مرے۔
